Oficial britanic: Persoanele vaccinate anti-COVID pot răspândi virusul.
Jonathan Van-Tam a subliniat că oamenii de știință "nu știu încă impactul vaccinului asupra transmiterii". El a spus că vaccinurile oferă "speranță", dar ratele de infecție trebuie să scadă rapid. Prof. Van-Tam a spus că "niciun vaccin nu a fost vreodată" 100% eficient, deci nu există o protecție garantată.
Persoanele care au fost vaccinate anti-COVID-19 ar putea transmite virusul, motiv pentru care ar trebui să continue să respecte regulile impuse de pandemie, a avertizat directorul medical adjunct al Angliei, Jonathan Van-Tam, scrie BBC.Jonathan Van-Tam a subliniat că oamenii de știință "nu știu încă impactul vaccinului asupra transmiterii".El a spus că vaccinurile oferă "speranță", dar ratele de infecție trebuie să scadă rapid.Atât vaccinurile Pfizer-BioNTech, cât și vaccinurile Oxford-AstraZeneca necesită două doze.Secretarul pentru sănătate a afirmat că aproximativ trei sferturi din centrele de îngrijire au fost deja incluse în programul de vaccinare.Prof. Van-Tam a spus că "niciun vaccin nu a fost vreodată" 100% eficient, deci nu există o protecție garantată."Chiar și după ce ați luat ambele doze de vaccin, puteți transmite COVID-19 altei persoane și lanțurile de transmitere vor continua", a spus prof. Van-Tam."Dacă vă schimbați comportamentul, ați putea răspândi în continuare virusul, menținând numărul de cazuri ridicat și punând pe alții în pericol, care au nevoie și ei de imunizare, dar care sunt incluși în finalul programului de imunizare", a mai punctat sursa citată.